Diari Oficial de la Generalitat Valenciana


Sumari del DOGV 4401, del 18-12-2002 (2002/13473)

ACORD de 13 de novembre de 2002, de la Comissió Territorial d'Urbanisme de València, relatiu a la modificació núm. 9 del Pla General d'Ordenació Urbana de Manuel.
------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13077


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Manuel
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a la modificació núm. 9 del Pla General d'Ordenació Urbana de Manuel. [2002/X13723]
  
En relació amb l'expedient remés per l'Ajuntament de Manuel referit a la modificació núm. 9 del Pla General d'Ordenació Urbana, s'informa el següent:
  
Antecedents de fet
  
Primer. L'expedient es va sotmetre a informació pública per mitjà d'Acord del Ple municipal en la sessió del dia 21 de març de 2001. Després del pertinent període d'informació pública en el qual no es van presentar al·legacions, es va aprovar provisionalment pel mateix òrgan amb data 17 de desembre de 2001.
  
Segon. El projecte consta de memòria informativa i justificativa, plànol d'informació i plànol d'ordenació.
  
Tercer. En l'expedient consta l'emissió dels informes següents:
  
- Conselleria d'Educació, 30 de maig de 2001, de caràcter favorable.
  
- Confederació Hidrogràfica del Xúquer, de data 2 de setembre de 2002, de caràcter favorable.
  
Quart. La modificació núm. 9 té per objecte la redelimitació del sòl adscrit a la xarxa primària dotacional RP1.
  
S'indica que amb l'actual ubicació sobre les vies del ferrocarril es dificulta la seua gestió. Per això es proposa substituir esta dotació de 5.319 m2 amb d'altres infraestructures. Estes serien les de sòl xarxa primària dotacional cementeri (RP1.a) amb 3.440 m2, i sòl de la xarxa primària dotacional ludicorecreatiu (RP1.b) de 1.879 m2. La suma de les dos dotacions comptabilitzarien 5.319 m2.
  
Es justifica la modificació i es fa referència a la necessitat de dotar d'altres infraestructures necessàries per al municipi, integrades per:
  
- La futura ampliació del cementeri municipal, amb la dotació d'un millor accés.
  
- Una zona d'esplai i oci al costat del marge del riu Albaida, i es condiciona, al mateix temps, la façana al riu dels habitatges existents.
  
També es pretén integrar la zona de l'Argue, un sobreeixidor de la séquia Comuna.
  
El sòl classificat actualment com a xarxa primària RP1 s'incorporaria com a sòl no urbanitzable, a costa de la futura eliminació de les vies del ferrocarril.
  
Cinqué. La comissió informativa de la Comissió Territorial d'Urbanisme, en la sessió del dia 15 de març de 2002, va acordar suspendre la present modificació, a causa de la necessitat d'aportar estudi d'impacte ambiental en relació amb els dos nous sòls dotacionals, a causa de la seua classificació com a sòl no urbanitzable.
  
Amb data 10 de juny de 2002, es presenta per part de l'Ajuntament Estudi d'Impacte Ambiental junt amb el certificat de la seua exposició pública, i el mateix Ajuntament ha remés l'Estudi d'Impacte Ambiental a la Conselleria de Medi Ambient, a l'efecte de l'emissió de la corresponent Declaració d'Impacte Ambiental.
  
Sisé. La comissió informativa de la Comissió Territorial d'Urbanisme, en la sessió del dia 26 de juliol de 2002, va emetre informe favorable en relació amb la present modificació, i no eleva esta a la Comissió Territorial d'Urbanisme fins a l'emissió de la Declaració favorable d'Impacte Ambiental per la Conselleria de Medi Ambient.
  
Amb data 13 d'agost de 2002 es presenta per part de l'Ajuntament la nova documentació.
  
Com a contingut d'esta s'acompanya, entre d'altres aspectes, de l'acord municipal d'aprovació provisional de la modificació núm. 9 del Pla General d'Ordenació Urbana i Estudi d'Impacte Ambiental corresponent, així com ordenances d'aplicació en la zona denominada RP.1.b.
  
Seté. Amb data 22 de setembre de 2002 ha sigut emesa per la Conselleria de Medi Ambient Declaració d'Impacte Ambiental, per la qual s'estima acceptable, als efectes ambientals i sense perjuí de les autoritzacions sectorials que li siguen d'aplicació, el projecte sobre la modificació núm. 9 del Pla General d'Ordenació Urbana de Manuel amb els condicionants establits en la mateixa declaració, relatius a l'autorització per part de la Confederació Hidrogràfica del Xúquer i als residus d'obra generats durant la fase d'execució.
  
Huité. Manuel disposa de Pla General d'Ordenació Urbana aprovat definitivament per la Comissió Territorial d'Urbanisme amb data 22 d'abril de 1997.
  
Nové. La comissió informativa de la Comissió Territorial d'Urbanisme de València, en la sessió del 5 de novembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. L'expedient està complet, i s'ha tramitat de conformitat amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa a l'efecte del compliment del que preceptua l'article 27 de la LRAU.
  
Tercer. Respecte a la desclassificació del sòl dotacional RP1, ha sigut emés l'informe favorable per part de la Conselleria d'Educació en estar qualificat el sòl dotacional integrant de la xarxa primària denominat RP1 i del qual ara es pretén la seua substitució com a equipament d'ús docent.
  
També ha sigut emés l'informe de caràcter favorable per la Confederació Hidrogràfica del Xúquer, donada la proximitat de l'actuació al riu Albaida.
  
D'altra banda, l'actual sòl dotacional RP1 de 5.319 m2 està adscrit a l'Àrea de Repartiment núm. 1 del sòl urbà (S1, S2, S3, RP1, RP2), i s'indica que els nous sòls RP1.a i RP1.b continuaran adscrits a l'Àrea de Repartiment núm. 1.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 13 de novembre de 2002, acorda:
  
Aprovar definitivament la modificació núm. 9 del Pla General d'Ordenació Urbana de Manuel.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que s'hi puga exercir qualsevol altre recurs que s'estime oportú.
  
València, 13 de novembre de 2002.- El secretari de la Comissió Territorial d'Urbanisme: José Manuel Palau Navarro.